Flava imperikolombo

La Flava imperikolombo (Ducula subflavescens, ankaŭ Bismarka imperikolombo (kio kondukas al ebla konfuzo kun la D. melanochroa)) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de la bicolor speci-grupo, kiu enhavas kvar samgenrajn speciojn.

Ĝi estas relative granda specio de kolombo endemia de arbaroj de la Bismarka Arkipelago. Ĝi estas minacata pro habitatoperdo.

Ĝi estas ofte konsiderata subspecio de la Toresa imperikolombo (kiu siavice foje estis konsiderata subspecio de la Dukolora imperikolombo), sed ĝi estas pli kaj pli traktita kiel aparta specio. Ĝi similas al la Toresa imperikolombo, sed havas distingigan flavnuancan plumaron kaj bluecan bekobazon.

 Referencoj 


A Guide to the Pigeons and Doves of the World de David Gibbs, Eustace Barnes & John Cox. Yale University Press (2001), .

Eksteraj ligiloj

Kategorio:Kolombedoj
Kategorio:Birdoj de Oceanio